**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., zákona č. 125/2015 Z. z., zákona č. 447/2015 Z. z. a zákona č. 125/2016 Z. z. sa mení a dopĺňa takto:

V § 11 ods. 4 písm. k) sa slová „zastupiteľstva a zásady odmeňovania poslancov,“ nahrádzajú slovami „zastupiteľstva, zásady odmeňovania poslancov a zásady odmeňovania členov komisií,“.

V § 15 odsek 3 znie:

„(3) Zloženie a úlohy komisií a pravidlá odmeňovania ich členov vymedzuje obecné zastupiteľstvo. Obecné zastupiteľstvo môže rozhodnúť, že členstvo v obecnej komisii je čestná funkcia bez nároku na odmenu; ak sa tak nestane, členovia komisií majú nárok na odmenu podľa zásad odmeňovania členov komisií. Členovia komisií, ktorí nie sú poslancami, majú nárok na odmenu podľa rovnakých zásad ako členovia komisií, ktorí sú poslancami.“.

V § 25 ods. 5 sa na konci pripája táto veta: „Poslanec ako člen komisie nemá nárok na odmenu, ak ide o výkon funkcie ako člena komisie a obecné zastupiteľstvo rozhodlo, že členstvo v obecnej komisii je čestná funkcia bez nároku na odmenu.“.

V § 25 ods. 9 sa na konci pripája táto veta: „Ustanovenie prvej vety na nevzťahuje na prácu poslanca v komisii, ak obecné zastupiteľstvo rozhodne, že členstvo v obecnej komisii je čestná funkcia bez nároku na odmenu.“.

**Čl. II**

 Tento zákon nadobúda účinnosť 1. septembra 2017.